Source: http://www.csmfocsani2007.ro/?p=6060
Timestamp: 2018-07-23 11:12:03+00:00

Document:
Performanță și continuitate la secția de arte marțiale! | CSM Focsani 2007
23 martie, 2017 | Uncategorized
”Shoto-Cup JKA-CSU Brașov”, competiție care a avut loc sâmbăta trecută, s-a încheiat cu o frumoasă confirmare a preocupării secției de arte marțiale a CSM Focșani 2007 pentru asigurarea continuității în performanțe. A fost o competiție națională intercluburi și interfederații, la care au luat startul 572 sportivi de la 19 grupări sportive. De la CSM Focșani 2007 au concurat 16 karatiști în probele de kata individual, kumite individual și kata echipe. ”Pe lângă sportivii consacrați ai CSM Focșani 2007, au participat și cei din pepiniera clubului – CS Satori Focșani, care sunt de perspectivă și s-au achitat bine de sarcini. Cu ei am câștigat la competiția din Sala Polivalentă din Brașov șapte medalii de aur, cinci, de argint și șapte, de bronz. Am participat, practic, cu grupa mică demonstrând că avem continuitate și un viitor asigurat în ce privește secția de arte marțiale a CSM Focșani 2007”, a spus după concurs antrenorul Daniel Fusaru.
Locul I: Irina Paraschiv, kumite minicadeți +42 kg.; Alexandru Racoviță, kumite minicadeți -50kg; Andrei Ungureanu, kumite copii 2 -30 kg; Alexandru Radu kumite copii 2 -37 kg.; Lian Ioniță, kumite copii 2 – 27 kg.; Ionuț Oprea, kata și kumite minicadeți – 35 kg.
Locul II: Sebastian Condruz, kata minicadeți; RalucaPop, kata și kumite copii 3 – 35 kg.; Andrei Manole, kata copii 3, Daniel Mihai, kumite minicadeți -45 kg.
Locul III: Daniel Mihai, kata minicadeți; Teodor Georgescu, kata copii 2, Rareș Faghiura, kata copii 2; Andrei Manole, kumite copii 3 +47 kg.; Laurențiu Movileanu, kumite minicadeți -35 kg; Roxana Ianoș, kumite copii 3 -35 kg., Cosmin Oprea, kumite copii 1 – 27 kg..
Reveniți al Focșani, karatiștii de la CSM Focșani 2007 au reluat pregătirea în vederea selecției pentru Lotul Național care va lua parte la Campionatul European de la Subotica, în Serbia, în luna mai. La selecție vor participa George Dochioiu, la kumite tineret + 80 kg., Bogdan Postolache, la kumite juniori +70 kg., Andreea Arginteanu, la kata tineret, Irina Paraschiv, la kata și kumite minicadeți, Sebastian Condruz, la kata și kumite minicadeți. Pentru locuri în lotul ce va participa la Cupa Europei kohai, vor concura Andrei Ungureanu la kata și kumite copii 2 și Daniel Mihai, la kata și kumite minicadeți.

References: CSM 
 CSM 
 CSM 
 CSM 
 CSM 
 CSM